hvordan optimerer jeg ”midlertidige” sider?
det er ikke helt enkelt. sider der kun lever i kort tid og derefter fjernes, kan du ikke rigtig optimere i sig selv. det er i hvert fald en meget kortsigtet strategi, og du vil ende med at spilde en masse links på det.
den bedste løsning er normalt at samle midlertidige sider i kategorier fokuseret på keywords og så optimere disse kategorisider frem for de enkelte midlertidige sider. kategorierne er permanente, men annoncerne på siden skifter over tid.
på den måde kan du fokusere dine links på disse sider og opbygge deres styrke over tid. det er en effektiv strategi der virker.